cyanic-selkie/wikianc huggingface dataset:
Mikio Oda
Odan päälaji oli kolmiloikka, jossa hän voitti olympiakultaa Amsterdamin kisoissa 1928 tuloksella 15,21 m. Hän hyppäsi myös opiskellessaan Yhdysvalloissa Wasedan yliopistossa lokakuussa 1931 Tokiossa uuden lajin maailmanennätyksen 15,58 m. Hän osallistui olympialaisiin kolme kertaa vuosina 1924–1932 ja kilpaili niissä myös pituus- ja korkeushypyssä. Kolmiloikassa hän sijoittui Pariisin olympialaisissa 1924 kuudenneksi ja Los Angelesin olympialaisissa 1932 sijalle 12. .
Tokion kisoissa 1964 olympialippu nostettiin tarkalleen 15,21 metrin korkeuteen. Tällä kunnioitettiin Odan voittoa 36 vuotta aiemmin. Vuonna 2000 hänet äänestettiin vuosisadan parhaaksi aasialaiseksi miesurheilijaksi.
Folkways Records
Folkways Records on yhdysvaltalainen kansan- ja maailmanmusiikkiin erikoistunut levymerkki, jonka omistaa Smithsonian-instituutti. Yhtiön listoilla oli monia uraauurtavia blues- ja folkmusiikin edustajia, kuten Woody Guthrie, Leadbelly, Sonny Terry, Brownie McGhee, Josh White, Pete Seeger, Cisco Houston ja Texas Gladden.
Levymerkin juuret juontavat The Folkways Records & Service Companyyn, jonka perustivat Moses Asch ja Marian Distler 1948 New Yorkissa. Yhtiön perustamisen ja Aschin kuoleman (1986) välisenä aikana Folkways julkaisi 2186 levytystä, joiden oikeudet, jakelu ja ylläpito siirtyivät Smithsonian-instituutille vuonna 1987.
Folkwaysin kantava idea oli tarjota kaikkein marginaalisintakin musiikkia laajalle yleisölle. Moses Asch piti ensiarvoisen tärkeänä, että yhtiön koko tuotanto ja sen kaikki äänitteet ovat aina halukkaiden kuuntelijoiden saatavilla. Nykyään digitaaliset versiot alkuperäisistä levytyksistä kansitaiteineen ja -vihkoineen ovat ladattavissa verkosta. Folkwaysin omien artistien lisäksi levymerkin tuoteluettelossa on monien muiden jo sammuneiden yhtiöiden äänityksiä, kuten Paredon Recordsin, jonka koko tuotanto (1970–1985) siirtyi lahjoituksena Smithsonian Folkwaysin alaisuuteen vuonna 1991.
The Power of the Dog
The Power of the Dog on vuonna 2021 ensi-iltansa saanut kansainvälisesti tuotettu draama- ja lännenelokuva, jonka on ohjannut ja käsikirjoittanut Jane Campion. Se perustuu Thomas Savagen samannimiseen romaaniin. Elokuvan pääosia esittävät Benedict Cumberbatch, Kirsten Dunst, Jesse Plemons ja Kodi Smit-McPhee.
The Power of the Dog sai maailmanensi-iltansa Venetsian elokuvajuhlilla 2. syyskuuta 2021, jossa Campion palkittiin parhaan ohjauksen Hopeisella leijonalla. Elokuva julkaistiin Netflixissä 1. joulukuuta 2021. Se sai positiivisen vastaanoton kriitikoilta, jotka ylistivät Campionin ohjausta, käsikirjoitusta sekä musiikkeja ja näyttelijäsuorituksia.
Philippe Senderos
Philippe Sylvain Senderos (s. 14. helmikuuta 1985 Geneve, Sveitsi) on sveitsiläinen jalkapalloilija, joka on edustanut Englannissa muun muassa Arsenalia, Fulhamia ja Aston Villaa. Hänen pelipaikkansa on puolustaja.
Ura
Senderosin kansainvälinen ura alkoi, kun hän oli Sveitsin alle 17-vuotiaiden maajoukkueen kapteeni EM-kisoissa vuonna 2002. Kisat menivät hänen osaltaan hyvin, vaikka Sveitsi jäi alkulohkoon, ja isot seurat, muun muassa Manchester United, Liverpool FC, Juventus, Inter ja AC Milan, alkoivat kiinnostua hänestä. Vuosina 2001–2003 hän pelasi Sveitsin pääsarjassa Servette FC -joukkueessa.
Arsenal osti lopulta Senderosin, mutta loukkaantumisen takia ensimmäinen kausi valioliigassa meni pilalle. Debyytin Arsenalin paidassa hän teki lopulta vuonna 2003 Englannin Liigacupin ottelussa, jonka joukkue voitti 2–1. Senderos korvasi Sol Campbellia, kun hän oli loukkaantunut. Arsenalissa Senderos pelasi 64 liigaottelua tehden neljä maalia. Vuosina 2008–2009 hän oli lainalla Italiassa AC Milanissa ja 2010 Evertonissa. Kesäkuussa 2010 hän siirtyi Fulhamiin, jossa pelasi 57 valioliigaottelua. Hän siirtyi ilmaissiirrolla Valenciaan tammikuussa 2014, mutta pelasi espanjalaisseurassa vain kahdeksan Primera Divisiónin ottelua ennen kuin siirtyi vapaalla siirrolla Aston Villaan kesällä 2014.
Maajoukkueura
Senderos pelasi kolme ottelua EM-kilpailuissa 2008 sekä yhden ottelun MM-kilpailuissa 2010 ja 2014.
Yksityiselämä
Philippen isä on espanjalainen ja äiti serbialainen (Zorian Novaković).
Senderos puhuu sujuvasti viittä kieltä: englantia, ranskaa, espanjaa, saksaa sekä italiaa, mutta sanoo The Guardianin haastattelussa haluavansa oppia puhumaan vielä joitain muitakin kieliä.
Canmore
20. vuosisadalla Canmoressa on ollut hiilikaivostoimintaa. Vuonna 1965 2 000 asukkaan Canmore julistettiin kaupungiksi. Nykyisin kaupungin pormestarina toimii John Borrowman.
Canmore on tunnettu talviurheilukaupunki. Siellä järjestettiin Calgaryssä pidettyjen talviolympialaisten 1988 maastohiihtokilpailut. Se on ollut myös sekä maastohiihdon että ampumahiihdon maailmancup-kalenterissa.
Pilipalipilotit
Pilipalipilotit (alkuperäiseltä nimeltä TaleSpin, tunnetaan myös nimellä Karhu Baloo – Ilmojen sankari) on yhdysvaltalainen Disneyn tuottama vuosina 1990–1991 valmistunut 65-osainen piirrossarja.
Synopsis
Sarja kertoo Disneyn Viidakkokirja -elokuvasta tutun Baloo-karhun ja ystäviensä seikkailuista. Baloo työskentelee Kelponiemen (Cape Suzette) kaupungissa sijaitsevassa Lento-Pulju (Higher for Hire) -nimisessä lentorahtiyrityksessä. Hän lentää yrityksen omistamalla keltaisenvärisellä lentokoneella nimeltä Ilmari. Hänen työnantajansa on temperamenttinen Rebekka Kankimäki (Rebecca Cunningham). Rebekalla on 6-vuotias tytär nimeltä Molli (Molly). Baloon aisaparina usein toimii nuori Kai Kaakkuri (Kit Cloudkicker). Kai toimii usein Baloolle kartalukijana tai lastenvahtina Rebekan tyttärelle Mollille. Sarja pääantagonisti on ilmamerirosvo Don Karnage joukkoineen, jonka kanssa Baloo joutuu usein tekemisiin seikkailuissaan. Merkittävä henkilö sarjassa on myös Baloon hyvä ystävä Louie, joka pitää yökerhoa.
Sarja Suomessa
Ensimmäisen kerran Suomessa Pilipalipilotit oli näkyvillä Filmnet-kaapeli- ja satelliittikanavan ohjelmistossa vuosien 1991 ja 1992 aikana. Vuonna 1992 sarjaa esitettiin Kolmoskanavalla, ja vuosina 1993–1994 MTV3-kanavalla alkuperäiskielellä ja suomenkielisellä tekstityksellä. Sarjan jaksoja esitettiin uusintana MTV3-kanavalla vuosina 2007–2008. Sarja tuli katsottavaksi Disney+ -suoratoistopalveluun vuonna 2022, jossa sarja on myös katsottavissa suomenkielisellä jälkiäänityksellä. Samana vuonna suomeksi jälkiäänitettiin kaikki ne sarjan jaksot, joita Tuotantotalo Werne ei jälkiäänittänyt 1990-luvun VHS-kasettijulkaisuihin.
Videopeli
Sarjan pohjalta julkaistiin myös Nintendo Entertainment Systemille ja Sega Mega Drivelle peli nimeltä TaleSpin.
Valokuva
thumb|Joseph Nicéphore Niépcen 1826 ottama [[heliografia on vanhin säilynyt valokuva.|alt=]] thumb|[[James Maxwellin ottama valokuva Tartan-ruudullisesta nauhasta (1861). Kuvaa pidetään maailman ensimmäisenä värivalokuvana.|alt=]] pienoiskuva|Digitaalisella järjestelmäkameralla otettu valokuva perhosesta.|alt= Valokuva on kuva, joka muodostuu valon vaikutuksesta valoherkälle pinnalle tai tallentuu digitaalisessa muodossa kameran muistiin. Yleensä valokuva on luotu näkyvän valon aallonpituisesta säteilystä, joka tallentaa sen, mitä ihmisen silmäkin pystyy näkemään. Myös ei-näkyvää valoa, kuten röntgen-, UV- ja infrapunasäteilyä, voidaan valokuvata.
Useimmat valokuvat on tehty kameralla, joka tarkentaa valon joko filmille tai CCD- tai CMOS-kennolle. Ilman kameraa suoraan valoherkälle materiaalille valotettuja kuvia kutsutaan fotogrammeiksi. Valokuvat vedostetaan tavallisesti paperille.
Median uudistuessa valokuvauksen käytänteet ovat moninaistuneet. Paitsi valoherkälle materiaalille vedostettu, valokuva voi olla myös esimerkiksi painomusteella eri materiaaleille siirretty painokuva, digitaalinen tuloste tai valokopio. Valokuva voi olla myös aineeton, kuten valkokankaalle heijastettu kuva tai näyttöpäätekuva.
Valokuvavedos
Valokuvavedos valmistetaan joko valottamalla valokuva suoraan vedostusmateriaalille tai vedostamalla kuva negatiivista tai digitaalisesta tiedostosta. Vedostusmateriaali on usein paperipohjaista, mutta se voi olla muovia tai "immateriaalinen" digitaalinen tiedosto. Digitaalisesta tiedostosta voidaan tehdä myös digitaalinen vedos esimerkiksi PDF-muotoon. Digitaalista vedostusta kutsutaan yleisesti tulostamiseksi. Valokuvavedos voidaan tehdä myös painomenetelmällä.
Stillkuva
Elokuvassa stillkuvalla tarkoitetaan yhtä filmin ruutua, mutta yleisesti sillä tarkoitetaan liikkumatonta kuvaa elokuvan vastakohtana. Erityisesti stillkuvalla tarkoitetaan usein elokuvan kuvausten aikana tai yhteydessä otettuja valokuvia, joita käytetään elokuvan mainostarkoitukseen tai tulevien kuvausten suunnitteluun.
Valokuva sijoituskohteena
Valokuvateosten hinnoissa tehtiin loppuvuodesta 2011 uusi ennätys, kun saksalaisen Andreas Gurskyn digitaalisesti käsittelemästä otoksesta Rhein II maksettiin Christien huutokaupassa Lontoossa 4 338 500 dollaria eli noin 3,2 miljoonaa euroa.
Valokuva-alan koulutus Suomessa
Valokuva-alaa voi Suomessa opiskella ammattiopistoissa, kansanopistoissa, ammattikorkeakouluissa ja korkeakouluissa. Valokuvaajaksi voi valmistua myös oppisopimuksella.
Tutkimusta
Valokuva-alan tutkimusta tehdään Suomessa Suomen valokuvataiteen museossa, Aalto-korkeakoulussa ja yliopistoissa.
Otto (Kreikka)
Otto (1. kesäkuuta 1815 Salzburg, Itävalta – 26. heinäkuuta 1867 Bamberg, Saksa) oli modernin Kreikan ensimmäinen kuningas, joka astui valtaan vuonna 1832, kun Lontoon konferenssissa Kreikasta tuli uusi itsenäinen kuningaskunta. Hän hallitsi 6. helmikuuta 1832 – 23. lokakuuta 1862.
Elämä
Otto oli Wittelsbachin sukua, Baijerin kuningas Ludvig I:n poika ja sukua Bysanttia hallinneille Komnenos- ja Laskaris-suvuille.
Otto yritti hallita yksinvaltiaana, mutta historioitsija Thomas W. Gallantin sanoin, hän ei ollut tarpeeksi armoton, jotta häntä olisi pelätty, armelias jotta häntä olisi rakastettu tai tarpeeksi pätevä, jotta häntä olisi kunnioitettu.
Vuoteen 1843 mennessä tyytymättömyys oli noussut niihin mittoihin että maahan vaadittiin perustuslakia ja maata hallitsevien baijerilaisten virkamiesten lähtöä. Kun Baijerin joukot poistuivat maasta, syttyi syyskuussa armeijan ja ateenalaisten yhteinen kapina ja maaliskuussa 1844 tuli voimaan kuninkaan valtaa rajoittava perustuslaki.
Vuonna 1854 Otto luuli Osmanien valtakunnan olevan Krimin sodan vuoksi sidottuna toisaalle ja ryhtyi hyökkäykseen vallatakseen valtakuntaan kuuluvat kreikkalaisalueet. Hyökkäys oli huonosti suunniteltu, ja se torjuttiin nopeasti. Osmanien liittolaiset Englanti ja Ranska alistivat tämän jälkeen Kreikan usean vuoden brittimieliseen hallintoon ja englantilaisten ja ranskalaisten miehitysjoukkojen valvontaan.
thumb|Otto syrjäyttämisensä jälkeen maanpaossa vuonna 1865. Otto oli vallassa vuoteen 1862 asti, jolloin hän joutui lähtemään maanpakoon. Syitä tähän olivat muun muassa Oton taantumuksellisuus, katolilaisuus, perijän puute ja yhteydet korruptoituneisiin poliitikkoihin. Hän kuoli maanpaossa Baijerin Bambergissä vuonna 1867. Ottoa seurasi hallitsijana Yrjö I.
SDDS
thumb|35 mm:n filmin ulkoreunoilla SDDS-ääniraita thumb|SDDS-kanavien sijoittelu (5/2.1) SDDS eli Sony Dynamic Digital Sound on japanilaisen Sonyn kehittämä ääniformaatti, joka mahdollistaa enimmillään kahdeksan erillisen diskreetin äänikanavan käytön. SDDS:ää voi tekniikaltaan kuitenkin verrata Dolby Digitaliin, eli projektorissa on asennettuna erillinen ääniraidanlukija, ja filmissä on koodattuna äänidata. SDDS-purkaja muuntaa tämän filmin äänidatan analogiseksi signaaliksi, ja se syötetään elokuvateatterin päätevahvistimille.
DTS ja Dolby Digital ovat yleistyneet elokuvateattereista yksityisiin kotiteattereihin, joista Dolby Digital on nykyisin hallitseva ääniformaatti, mutta SDDS on vielä nykyisin vain tiettyjen elokuvateattereiden yksinoikeus, johtuen SDDS-laitteiston korkeasta hinnasta. SDDS:ää hyödyntäviä elokuvia voi etsiä IMDb:n kautta.
MediaWiki
MediaWiki on wiki-sivustojen eli kenen tahansa käyttäjän itse muokattavissa olevien verkkosivustojen tekemiseen tarkoitettu tietokoneohjelmisto. Wikipedia, Commons ja muut Wikimedian hankkeet toimivat MediaWikillä. MediaWiki on GNU GPL -lisensoitu avoimen lähdekoodin ohjelma.
MediaWiki on saatavilla usealla sadoilla kielellä, ja jotkut kieliversiot sisältävät mm. taivutusfunktioita.
Tekninen toteutus
Huolimatta wiki-pohjastaan MediaWiki on hyvin monikäyttöinen ohjelma, jota voidaan laajentaa tekemään kaikkia sisällönhallintatehtäviä. Esimerkiksi Novell käyttää MediaWikiä monella sivustolla sisällönhallintaan siten, että vain tietyt käyttäjät voivat muokata sivustoja. MediaWikiin voi kirjoittaa laajennuksia PHP-ohjelmointikielellä.
Historia
MediaWikin ensimmäisen version kirjoitti saksalainen opiskelija Magnus Manske. Ohjelmisto otettiin käyttöön Wikipediassa 25. tammikuuta 2002. Nimen MediaWiki se sai myöhemmin. Nimi on huvin vuoksi otettu nimestä ”Wikimedia”, ja tämä toisinaan aiheuttaa pientä sekaannusta.
Wikipedian visuaalinen muokkain
Wikipediassa käytettävä Visuaalinen muokkain on Wikimedia Foundationin ja Wikian yhdessä kehittämä työkalu Wikipedian visuaalista muokkaamista varten. Sen avulla on mahdollista muokata Wikipedian sivuja tekstinkäsittelyohjelman tavoin osaamatta wikikoodia.
Visuaalisen muokkaimen kehittämisen tavoitteena on ollut helpottaa muokkaamista etenkin uusille käyttäjille. Muokkaimen tavoitteena on myös tehdä Wikipediasta inklusiivisempi, ja saada mukaan ihmisiä eri taustoista, jotta Wikipedian sisältö olisi kattavampaa.
Ominaisuudet
Wikipedian visuaalista muokkainta käyttäessä kirjoittaja näkee wikipedian sivun sellaisena kuin mitä se tulee olemaan julkaistuna. Tätä periaatetta kutsutaan WYSIWYG-periaatteeksi (engl. What You See Is What You Get eli mitä näet, sitä saat). Käyttäjillä on myös mahdollisuus muokata tekstiä halutessaan wikikoodin avulla. Visuaalisella muokkaimella voi muun muassa kirjoittaa tekstiä, lisätä lähteitä, taulukoita, linkkejä sekä kuvia.
Kehittämisen syyt ja taustat
Wikipedian kirjoittajien määrä oli ollut jo vuosia laskussa 2010-luvun alussa. Englanninkielisellä Wikipedialla oli vielä vuonna 2006 yli 50000 kirjoittajaa, kun lukumäärä oli tippunut 35000 kirjoittajaan 2011 vuoteen tultaessa. Wikikoodin käyttämisen vaikeus oli käyttäjätutkimuksissa yksi merkittävimmistä syistä olla osallistumatta Wikipedian kirjoittamiseen.
Wikipediaa pidettiin vaikeasti lähestyttävä niille ihmisille, jotka eivät olleet teknologiasta innostuneita. Wikimedia-säätiö näkee, että tietosanakirjan onnistumisen kannalta suuri kirjoittajien lukumäärä on tärkeä tekijä ja kirjoittajien monipuolinen tausta parantaa tietosanakirjan laatua, sillä se tuo eri alojen tietämystä ja osaamista kirjoittajakuntaan ja näin monipuolistaa Wikipedian sisältöä.
Wikimedia Foundation aloitti Wikian kanssa yhteistyössä muokkaimen kehittämisen lahjoitusten turvin. Visuaalisen muokkaimen kehittäminen oli Wikimedian tärkeimpiä strategisia tavoitteita kirjoittajakadon pysäyttämiseksi. Muokkaimen kehittäminen vei suuren osan Wikipedian budjetista. Vuoden 2012–2013 tilikaudella Wikimedian palkkalistoilla oli 94 ohjelmistokehittäjää, kun kolme vuotta aiemmin ohjelmoijia oli ollut vain 22.
Reaktiot
Wikipedian visuaalinen muokkain otettiin käyttöön englanninkielisessä Wikipediassa vuonna 2013. Siitä tuli ensin oletusmuokkain kaikille kirjoittajille, jotka eivät ole rekisteröineet Wikipediaan käyttäjätunnusta. Käyttöönotto aiheutti alussa vastalauseita vanhojen kirjoittajien keskuudessa, jotka kritisoivat siinä olevia ohjelmointivirheitä.
The Economist kutsui visuaalista muokkainta Wikipedian historian suurimmaksi mullistukseksi. Alkuvaiheessa visuaalisessa muokkaimessa oli vain kirjoitusominaisuus, tekstin muotoilu, listojen luominen sekä linkkien luomistoiminto. Wikipedia muokkaimen lisäämisen yhdeksi suurimmista teknisistä haasteista sen historian aikana. Wikipedian perustaja Jimmy Wales kutsui muokkaimen käyttöönottamista "eeppisen tärkeäksi".
Colton Sissons
Colton Sissons (s. 5. marraskuuta 1993 North Vancouver, Brittiläinen Kolumbia, Kanada) on kanadalainen jääkiekkoilija, joka edustaa NHL-seura Nashville Predatorsia. Hän on Predatorsin toisen kierroksen varaus vuodelta 2012.
Ura
Sissons siirtyi kaudeksi 2011–2012 WHL:ään Kelowna Rocketsin paitaan. Hän pelasi tulokaskaudellaan 63 ottelua tehden tehot 17+24=41. Toisella kaudella 58 otteluun syntyivät tehot 26+15=41. Hänet valittiin pelaamaan CHL Top Prospects Gameen. Kausi 2012–2013 oli Sissonsin viimeinen WHL:ssä. Hän teki 61 ottelussa 28 maalia sekä 39 syöttöpistettä eli yhteensä 67 tehopistettä.
Nashville Predators valitsi Sissonsin 50. pelaajana NHL:n vuoden 2012 varaustilaisuudessa. Syyskuussa 2012 Sissons ja Predators solmivat kolmivuotisen tulokassopimuksen. Kausi 2013–2014 oli Sissonsille ensimmäinen ammattilaistasolla. Suurimman osan kaudesta hän pelasi Predatorsin AHL-farmiseura Milwaukee Admiralsissa, mutta pääsi myös NHL-kokoonpanoon 17 ottelussa. NHL-debyyttinsä hän teki 28. tammikuuta 2014 4–3 -voittoon päättyneessä ottelussa Winnipeg Jetsiä vastaan. Sissons sai ottelussa jääaikaa 10.49 minuuttia jonka lisäksi hän keräsi syöttöpisteen. Ensimmäisen maalinsa hän teki 27. maaliskuuta Buffalo Sabresia vastaan. Sissons pelasi kauden aikana AHL:n tähdistöottelussa.
Kauden 2014–2015 Sissons pelasi kokonaisuudessaan Admiralsissa, jossa hän toimi varakapteenina. 76 ottelussa hän teki tehot 25+18=43. Seuraavalla kaudella, 2015–2016, Sissons toimi varsinaisena kapteenina. Hän pelasi 38 ottelua. Predatorsin NHL-kokoonpanoon hän pääsi 34 ottelussa, joissa teki neljä maalia sekä sai kaksi syöttöpistettä.
RIU Hotels
thumb|230px|RIU-hotelli [[Gran Canarialla.]] RIU Hotels on kansainvälinen TUI AG:n ja Riun perheen yhdessä omistama hotelliketju. Yhtiön toiminta alkoi Riun perheen ostettua 80-paikkaisen hotellin Mallorcalta vuonna 1953. Vuonna 2007 se oli laajentunut Espanjan toiseksi suurimmaksi hotelliketjuksi 45 000 vuodepaikallaan 110 hotellissa 18 maassa. Yhtiöllä oli tuolloin 18 000 työntekijää, ja se palveli yli kahta miljoonaa asiakasta vuodessa. RIU:n omistamia hotelleja on Afrikassa, Euroopassa, Karibianmeren saarilla, Kanariansaarilla, Kap Verden saarilla, Meksikossa ja Yhdysvalloissa.
Novelle
thumb| Novelle-tuotteita Novelle on Hartwallin valmistama kivennäisvesimerkki, jota myydään 0,33 litran, 0,5 litran ja 1,5 litran pulloissa. Novelle-kivennäisvedet valmistetaan Salpausselän soraharjujen suodattamaan pohjaveteen Lahdessa, ja Novelle-lähdevedet pullotetaan Etelä-Pohjanmaalla, Karhukankaan Solina-lähteestä Karijoella. Novelle-kivennäisvedet ovat suolattomia ja matalahiilihappoisia, ja ne sisältävät kivennäisaineita. Markkinoilla on myös erilaisia Novellen maustettuja kivennäisvesiä ja 2010-luvulla voimakkaasti osuuttaan vahvistaneita, vitaminoituja ns. hyvinvointivesiä eli Novelle Plus -juomia. Kaikissa Novelle-tuotteissa käytetään vain luontaisia aromeja luonnosta.
Novellen vuonna 2013 lanseeratut uudet nettisivut tarjoavat luettavaa naistenlehtimäisellä tyylillä. Sivustolla on nimetty päätoimittaja ja toimituskunta, ja se toimii tiiviissä yhteisössä Novellen Facebook-sivujen kanssa.
Luettelo Novellen mauista:
Etelä-Afrikan Grand Prix 1970
Etelä-Afrikan Grand Prix 1970 oli Formula 1 -sarjan osakilpailu, joka ajettiin 7. maaliskuuta 1970 Kyalamin radalla. Kilpailu oli kauden ensimmäinen, ja sen voitti Jack Brabham. Voitto jäi Brabhamin uran viimeiseksi.
Asklepieia
Asklepieia oli antiikin kreikkalainen juhla, jota vietettiin Asklepioksen kunniaksi useissa paikoissa, joissa oli kyseiselle jumalalle omistettuja temppeleitä eli Asklepieioneita.
Tunnetuimmat Asklepieia-juhlat järjestettiin Epidauroksen Asklepieionilla joka neljäs vuosi, yhdeksän päivää Isthmian kisojen jälkeen eli nykyisen huhti-toukokuun aikaan. Niihin kuului musiikki- ja urheilukilpailut. Ateenassa Asklepieiaa vietettiin Elafebolion-kuun 8. päivä eli nykyisen maalis-huhtikuun aikoihin. Samana päivänä oli myös kaupunki-Dionysian valmistuspäivä ja esikilpailu (proagōn). Juhla tunnetaan myös muun muassa Lampsakoksesta.
Battles in the North
Battles in the North on norjalaisen black metal -yhtye Immortalin kolmas studioalbumi, joka julkaistiin vuonna 1995. Levy on yhtyeen viimeinen, jolla Abbath ja Demonaz soittavat duona. ”Grim And Frostbitten Kingdoms” -kappaleen musiikkivideolla rumpuja soittaa kuitenkin Jan Axel Blomberg.
Antti Solja
Antti Eino Solja (7. marraskuuta 1923 Tampere – 3. marraskuuta 2011 Tampere) oli suomalainen yrittäjä ja yritysjohtaja, joka sai teollisuusneuvoksen arvonimen.
Soljan vanhemmat olivat Kiillon toimitusjohtaja Vilho (Ville) Henrik Solja ja Eine Hellin Ania ja puoliso vuodesta 1950 Airi Karin Klockars. Erkki Solja on heidän poikansa. Varatuomari, poliitikko Niilo Solja oli puolestaan Antti Soljan setä. Tampereen lyseosta ylioppilaaksi 1942 tullut Solja osallistui jatkosotaan ja opiskeli sitten Helsingin yliopistossa kemiaa, valmistuen filosofian kandidaatiksi 1950.
Solja oli Kiillossa ensin tuotekehitystehtävissä 1950–1955 ja toimi sitten yhtiön teknillisenä johtajana. Vuonna 1963 hänestä tuli isänsä jälkeen Kiillon toimitusjohtaja, isä Ville jatkoi yhtiön hallituksen puheenjohtajana vuoteen 1975 asti. Soljan johdossa Kiillosta kehittyi liima- ja muovialojen merkittävä yritys, joka palveli erityisesti rakennus- ja puusepänteollisuutta, mutta myös vähittäisasiakkaita. Solja sai teollisuusneuvoksen arvonimen 1983. Seuraavana vuonna hän siirtyi Kiillon toimitusjohtajan tehtävästä hallituksen puheenjohtajaksi vuoteen 1996 asti. Solja, joka osallistui monin tavoin alansa ja alueelliseen yhteistyöhön, promovoitiin Tampereen teknillisen korkeakoulun kunniatohtoriksi 1987. Hän oli myös Saksan Liittotasavallan kunniakonsuli.
ALH 84001
thumb|270px|ALH84001 thumb|270px|Meteoriitin pintaa kuvattuna elektronimikroskoopilla ALH 84001 (Allan Hills, 1984 #001) on meteoriitti, joka löydettiin 27. joulukuuta 1984 Etelämantereelta Allan Hills -nimiseltä alueelta. Löytöhetkellä sen massa oli 1,93 kg. Meteoriitin löysi yhdysvaltalaiseen meteoriitteja etsineeseen tutkijaryhmään kuulunut Roberta Score.
Vihreää väriä lukuun ottamatta sen arveltiin aluksi olleen tavallinen meteoriitti, joita tutkijaryhmä oli kerännyt alueelta aiemmin jo yli sata. Tutkijat toimittivat meteoriitin saastuttamisen välttämiseksi teflonteipeillä suljetussa muovipussissa Lyndon B. Johnson Space Centerin meteoriittilaboratorioon, Houstoniin.
Laboratoriossa meteoriitin vihreä väri näytti tavallisen harmahtavalta, ja meteoriitti siirrettiin jatkosäilytykseen. Kesällä 1988 tehdyissä analyyseissa meteoriitissa ei huomattu mitään erikoista. Meteoriitin ainutlaatuinen luonne alkoi paljastua vasta vuonna 1990, kun David Mittlefehldt huomasi kiderakenteeseen kuulumattomia jyväsiä elektronimikrokoettimella.
Mittlefehldt kuitenkin uskoi analyysinsa olleen virheellinen ja palasi asiaan vasta vuonna 1993 diogeniitteja käsittelevässä artikkelissaan, jossa hän mainitsi myös poikkeavat tulokset meteoriitista ALH 84001. Kyseisen artikkelin arvioija vaati hänet tarkastamaan työnsä uudelleen, ja myöhemmin meteoriitti paljastui sen sisältämän rauta(3):n vuoksi olevan peräisin Marsista, eikä suinkaan diogeniitti.
Marsin meteoriitit ovat yleensä suhteellisen nuoria, mutta ALH 84001 oli kuitenkin muodostunut pian Marsin synnyn jälkeen noin 4,5 miljardia vuotta sitten ja iskeytynyt Maahan noin 13 000 vuotta sitten.
Mahdolliset elämän merkit
David McKayn johtama NASAn tutkimusryhmä kiinnitti 1990-luvun puolivälin tutkimuksissaan huomiota kiven poikkeukselliseen karbonaattimateriaaliin. Pienten kerrostuneiden jyvästen halkaisija oli 25 nanometriä, jotka olivat muodostuneet noin 3,6–1,4 miljardia vuotta sitten, mutta selvästi ennen kuin meteoriitti tuli Maahan.
Ryhmä piti mahdollisena, että karbonaattijyväset saattaisivat olla Marsissa elävien eliöiden valmistamia. Mikäli kappale olisi ollut Maasta peräisin, jyväset olisi helposti saatettu tulkita mikrobitoiminnan aikaansaamiksi. He etsivät polysyklisiä aromaattisia hiilivetyjä eli PAHeja, jotka ovat monirenkaisia molekyylejä, joita mätänevät elämänmuodot tuottavat. Niiden olemassaolosta saatiin muutama merkki massaspektrometrillä.
Lisäksi McKayn ryhmä havaitsi PAHien pitoisuuden kasvavan mentäessä meteoriitin sisäosiin päin, joten ne eivät olleet tunkeutuneet ulkoapäin meteoriittiin Etelämantereella. Muissa Etelämantereelta löydetyissä meteoriiteissa ei ollut ollenkaan merkkejä ulkoapäin tunkeutuneista PAHeista. Eräs ongelma oli, että PAHeja syntyy myös epäorgaanisissa prosesseissa.
Kolmas syy epäillä muinaista elämää olivat elektronimikroskoopilla löydetyt tuhannet makkaranmuotoiset kappaleet karbonaattijyvästen pinnalla, jotka saattoivat olla fossiloituneiden bakteerien jäännöksiä.
Ensimmäinen julkistus
NASA julkisti tuloksensa elokuussa 1996. Tapaus nousi lehtien etusivuille ja televisiokanavien pääuutisiin ympäri maapallon. Myös Yhdysvaltain presidentti Bill Clinton puhui henkilökohtaisesti lehtimiehille ja piti tapausta merkittävänä.
David McKay kollegoineen kuitenkin korosti, että ALH 84001:stä tehdyt löydöt eivät olleet sitovia todisteita elämästä Marsissa. Tutkimus oli vain sopusoinnussa oletetun Marsin elämän synnyn kanssa. Meteoriitin muun muassa arvioidaan lähteneen Marsista aikana, jolloin siellä oli runsaasti vettä.
Ralph Harveyn (Case Western Reserve University) ja Harry McSweenin (University of Tennessee) mielestä karbonaattijyväset olivat muodostuneet elämälle liian kuumissa oloissa (650 astetta), mutta McKayn tutkimusryhmä kiisti näin korkean lämpötilan. Myöhemmin Harvey ja McSween julkaisivat tutkimuksen, joka tuki hypoteesia jyvästen matalasta syntylämpötilasta vesiliuoksessa.
Marraskuun 2009 tulokset
Uusissa tutkimuksissa on käytetty huipputarkkaa läpäisyelektronimikroskooppia (Transmission Electron Microscope), jollaista ei ollut käytettävissä 1990-luvun lopulla. Lisäksi kivien sisuksiin on päästy alle 100 nanometrin paksuisilla leikkeillä, jotka mahdollisti toinen uusi menetelmä, ionisädeporaus.
"Biomorfien" rakenne näyttää tarkemmalla laitteistolla kuvattuna osin erilaiselta, etenkin osa ALH 84001:n löydöksistä poikkeaa tyypillisestä kontaminaatiosta. Kiteissä on hyvin puhdasta magnetiittia. Noin neljännes magnetiittikiteistä on sellaisia, että McKayn ryhmän tulkinnan mukaan ne "eivät ole voineet syntyä elottomissa prosesseissa". Tutkimusryhmä väittää edelleen, että "yhtäkään alkuperäisistä todisteista ei ole osoitettu vääräksi tai liitetty varmuudella ei-biologisiin selityksiin."
Edes biologisen selityksen puoltajat - mukaan lukien McKayn ryhmä - eivät kuitenkaan esitä, että asia olisi ratkennut. ALH 84001:n ja muiden marsmeteoriittien mahdollisten elämän jäänteiden tulkinta on edelleen epävarma ja altis erilaisille tulkinnoille.
Maria Gräfnings
Maria Gräfnings (s. 29. lokakuuta 1985 Falun) on ruotsalainen maastohiihtäjä. Seuratasolla Gräfnings edustaa Falun Borlänge SK:ta.
Gräfnings debytoi maastohiihdon maailmancupissa Borlängessä maaliskuussa 2006 sijoittuen vapaan sprintissä sijalle 43. Ensimmäiset maailmancupin pisteensä hän keräsi Jällivaarasta joulukuussa 2012 sijoituttuaan 10 kilometrin vapaan hiihtotavan kilpailussa sijalle 28. Gräfningsin paras sijoitus maailmancupin osakilpailussa on 18. sija Rybinskin yhdistelmäkilpailusta tammikuulta 2015.
Ignaz Semmelweis
Elämä
Semmelweis huomasi, että synnytysklinikan ensimmäisellä osastolla lapsivuodekuumeen aiheuttamat kuolleisuusluvut olivat kaksin- tai kolminkertaiset verrattuna toiseen osastoon, vaikka osastot olivat kaikin puolin identtiset. Ainoa ero oli siinä, että ensimmäisellä osastolla opetettiin lääketieteen opiskelijoita ja toisella osastolla kätilöitä. Semmelweis päätteli, että opiskelijat saattoivat tartuttaa tutkimiinsa raskaana oleviin potilaisiin jotain, joka aiheutti sairastumisen. Eräs Semmelweisin lääkäriystävä kuoli saatuaan haavan lapsivuodekuumeeseen kuolleen naisen ruumiinavauksessa. Tapauksen perusteella Semmelweis päätteli, että lapsivuodekuumeeseen kuolleiden ruumiinavauksista suoraan synnytysosastolle tulevat opiskelijat toivat tulehduksen mukanaan ja tartuttivat sen terveisiin äiteihin. Semmelweis antoi määräyksen, että opiskelijoiden oli aina pestävä kätensä kloorivesiastiassa ennen kuin he saivat tutkia raskaana olevia potilaita.
Semmelweisin ohjeiden ansiosta synnytysklinikan ensimmäisen osaston kuolleisuusluvut laskivat 18,27 prosentista 1,27 prosenttiin, eikä yksikään nainen kuollut lapsivuoteeseen maaliskuun ja elokuun välisenä aikana vuonna 1848. Wienin nuoret lääkärit ymmärsivät Semmelweisin havainnon arvon ja antoivat hänelle kaiken tukensa. Semmelweisin esimies Klein sen sijaan suhtautui alaisensa ajatuksiin epäilevästi, sillä hän uskoi taudin syyn olevan miasma.
Vuonna 1848, ns. Euroopan hulluna vuotena, läpi Euroopan syttyi vallankumouksia, joita innoittivat liberalismin, sosialismin ja nationalismin aatteet. Semmelweis osallistui aktiivisesti Wienin liikehdintään. Vallankumouksen hiivuttua Semmelweisin poliittinen aktiivisuus alkoi vaikeuttaa hänen työuraansa. Vuonna 1849 Semmelweis menetti virkansa synnytysklinikalla. Hän haki kätilöopin opettajan paikkaa Wienin yliopistossa, mutta hakemus hylättiin. Pian tämän jälkeen Semmelweis piti Wienin lääketieteellisessä yhdistyksessä menestyksekkään luennon aiheesta ”Lapsivuodekuumeen syy”. Samaan aikaan hän haki uudelleen opettajan paikkaa Wienin yliopistossa. Semmelweis sai paikan, mutta hänen opetustyötään rajoitettiin tavalla, jota hän piti nöyryyttävänä.
Semmelweis työskenteli seuraavat kuusi vuotta Pestin St. Rochus -sairaalassa. Sen synnytysosastolla puhkesi vakava lapsivuodekuumeen epidemia, ja Semmelweisin johtamien toimenpiteiden ansiosta kuolleisuusluvut saatiin putoamaan 0,85 prosenttiin. Samaan aikaan Prahassa ja Wienissä kuolleisuusluvut olivat 10–15 %.
Vuonna 1861 Semmelweis julkaisi pääteoksensa Die Ätiologie, der Begriff und die Prophylaxis des Kindbettfiebers. Hän lähetti kirjan kaikille eri maiden merkittävimmille obstetriikan asiantuntijoille ja lääketieteellisille yhdistyksille. Vastaanotto oli kuitenkin viileää, sillä arvovaltaiset tahot vastustivat Semmelweisin näkemyksiä. Muun muassa maineikas patologi Rudolf Virchow ei hyväksynyt Semmelweisin päätelmiä. Vähättely ja kylmä suhtautuminen ajoivat Semmelweisin lopulta hermoromahdukseen vuonna 1865. Hänet vietiin mielisairaalaan, jossa hän pian kuoli. Kohtalon oikusta Semmelweis kuoli aiemmin tekemässään leikkauksessa saamaansa haavaan, joka oli tulehtunut.
Virkaveljet kokivat Semmelweisin havainnot nöyryytyksenä – ja vaikka äitien ja lasten henget pelastuivatkin havainnon ja desinfiointimääräyksen johdosta, sittemmin ”äitien ja lasten pelastaja” kunnioitettua Semmelweisia nöyryytettiin niin, että hän kuoli lopulta mielisairaalassa.
Budapestin lääketieteellinen yliopisto on nykyään hänen nimeään kantava Semmelweis-yliopisto.
Semmelweisin uranuurtajatyö antoi lähtökohdan englantilaiselle kirurgi Joseph Listerille, joka kehitti antiseptiikan perusteet: hän käytti karbolihappoon kastettuja siteitä ja myöhemmin sumutinta, joka levitti karbolisumua leikkaussalin ilmaan. Lister piti Semmelweisin työtä suuressa arvossa.
Kondrovo
Kondrovo on kaupunki Venäjällä Kalugan alueella, linnuntietä 40 kilometriä alueen pääkaupungista Kalugasta luoteeseen. Se on 60 375 asukkaan Dzeržinskin piirin suurin taajama, hallintokeskus ja piirinsä ainoa kaupunki. Kondrovon kaupungissa asui 16 672 henkeä (2010 väestönlaskenta).
thumb|left|210px|Govardon seisake (runsas 3 km Kondrovon keskustasta etelälounaaseen) thumb|left|210px|Paperitehdas Kondrovossa
Kalugasta luoteeseen kohti Vjazmaa vievä ratayhteys sivuaa Kondrovon kaupungin lounaisreunaa (Govardon seisake tai pikkuasema).
Svea-mamma
thumb|Rolf Adlersparren Svea-mamma-patsas [[Tukholman vanhassakaupungissa.]] Svea-mamma on Ruotsin kansallisromanttisessa kuvastossa Ruotsin valtakunnan henkilöitymä. Vaikka hahmo yhdistetään etenkin 1800-luvun kansallisromantiikkaan, sen historia ulottuu jo 1600-luvulle.
Hänet kuvataan usein voimakkaana miekalla ja kilvellä aseistautuneena naishahmona, jonka seurassa on leijona. Kun Esaias Tegnér julkaisi runon nimeltä Svea vuonna 1811, nimeä alettiin käyttää myös naisten etunimenä.
Ripsipiirakka
Ripsipiirakka oli suomalainen, alatyylisistä sanoituksistaan tunnettu punkrock-yhtye. Yhtyeen tunnetuimpia kappaleita ovat "Sanni" sekä cover-versiot Pekka Ruuskan "Rafaelin enkelistä" ja Pelle Miljoonan "Tahdon rakastella sinua" -kappaleesta.
Diskografia
EP:t
Saurian Meditation
Saurian Meditation on Nile-yhtyeestä tunnetun Karl Sandersin vuonna 2004 julkaisema ensimmäinen täysin folk- & ambient-musiikkiin nojaava soolojulkaisu. Nilestä tutut teemat jatkuvat levyn liikkuessa teemallisesti Muinaisen Egyptin ja Lähi-idän mytologiassa sekä H. P. Lovecraftin luomassa Cthulhu-mytologiassa.
Kokoonpano
Sessiojäsenet
Nuorten talviolympialaiset 2020
Nuorten talviolympialaiset 2020 järjestettiin 9.–22. tammikuuta 2020 Lausannessa Sveitsissä. Kyseessä olivat kolmannet nuorten talviolympialaiset.
Lajit
Lausannen kisaohjelmassa oli mukana 16 lajia kahdeksassa eri lajiryhmässä. Hiihtoalpinismi ja naisten yhdistetyn hiihto oli ensimmäistä kertaa mukana olympiaohjelmassa Lausannen kisoissa. Lisäksi uutuutena kisoissa pelattiin perinteisen jääkiekkoturnauksen lisäksi 3 vs 3 -pelimuodon sekajoukkueturnaus.
Kilpailupaikat
thumb|Avajaisseremoniaa [[Vaudoise Arénalla.]] thumb|Lausannen olympiakylän Vortex-majoitusrakennus, joka toimii kisojen jälkeen opiskelija-asuntolana.
Vaaženi
thumb|Vaaženin taajamaa Syväriltä nähtynä. thumb|Näkymä Vatšozerolle. Oikealla Pietarin ja Paavalin tsasouna. thumb|Pyhän Nikolaoksen kirkko Soginitsyssa. Vaaženi eli Vaaseni on kaupunkimainen taajama ja kaupunkikunta Leningradin alueen Podporožjen piirissä Venäjällä. Se sijaitsee Syväriin laskevan Vaaženinjoen suussa 15 kilometriä Podporožjen kaupungista luoteeseen. Taajamassa on 2 100 ja kunnassa 2 300 asukasta (vuonna 2022).
Maantiede ja asutus
Vaaženin kunnan pinta-ala on 1 065,85 neliökilometriä. Se rajoittuu idässä ja etelässä Podporožjen ja Nikolskin kuntiin, lännessä Lotinapellon piiriin ja pohjoisessa Karjalan tasavaltaan. Pinta-alasta 95,4 % on metsää, 2,3 % vesistöjä ja 1,2 % maatalousmaata. Jokia ovat Syvärin ja Vaaženinjoen lisäksi Mužala, Svjatuha ja Uslanka. Suurimmat järvet ovat Vatšozero ja Bolšoje Mužalo. Hyötykaivannaisiin kuuluvat hiekka, sora, savi ja turve.
Asutus on keskittynyt kunnan kaakkoisosaan lähelle Podporožjea ja Nikolskia. Vaaženin taajama sijaitsee Syväri- ja Vaaženinjokien molemmilla rannoilla. Sen lisäksi kuntaan kuuluu seitsemän kylää: Grišino, Kupetskoje, Kurpovo, Soginitsy, Uljino, Uslanka ja Zaozerje. Niistä vain Kurpovossa on yli sata asukasta. Kunnan asukasmäärä laskee ja koostuu suurelta osin vanhuksista. Kesäasukkaiden määräksi arvioidaan lähes tuhat henkeä.
Historia
Vaaženin pogosta mainitaan ensimmäisen kerran vuonna 1563. Sen alkuperäinen keskus oli Kurpovon kylä. Seudun asukkaat harjoittivat maataloutta, jokiliikennettä, puunhakkuuta ja raudan tuotantoa.
Vaaženin kunta eli volosti kuului myöhemmin Aunuksen kuvernementin Aunuksen kihlakuntaan. Se koostui Vaaženin, Kaškanan, Kuujärven, Mandrogin, Soginitsyn ja Uslankan kyläkunnista. Vuonna 1905 volostissa oli 52 kylää ja 5 600 asukasta. Kunnantalo sijaitsi Skuratovan kylässä.
Volostin asukkaat olivat etupäässä venäläisiä, mutta sen länsiosassa oli lyydiläistä asutusta. Kaškanan ja Kuujärven kyläkunnat liitettiin vuonna 1920 Karjalan työkansan kommuuniin ja volostin muut osat yhdistettiin Lotinapellon kihlakuntaan. Myöhemmin perustettiin Vaaženin kyläneuvosto. Ylä-Syvärin voimalaitoksen rakentamisen aikana 1932–1938 kylä toimi Podporožjen piirin keskuksena. Jatkosodassa alue oli suomalaisten miehittämä.
Libanon Eurovision laulukilpailussa
Libanon aikoi osallistua vuoden 2005 euroviisuihin. Edustajaksi oli valittu Aline Lahoud ranskankielisellä kappaleella Quand tout s'enfuit. Se kuitenkin keskeytti osallistumisensa myöhässä, koska lain mukaan Libanonissa ei saa näyttää israelilaista materiaalia. Israelin esitys olisi näin ollen täytynyt jättää näyttämättä Libanonin televisiossa, mikä olisi rikkonut Euroviisujen sääntöjä. Maa joutui tämän jälkeen kolmen vuoden pannaan, jonka aikana maa ei saa osallistua Euroviisuihin. Libanon olisi voinut osallistua uudestaan vuoden 2009 euroviisuihin, jos se olisi muuttanut lakejaan israelilaisten esitysten näyttämisestä. Näin ei kuitenkaan tapahtunut ja Libanon perui osallistumisensa siihenkin kilpailuun.
Vaaženi
Historia
Kaupunkimainen taajama on perustettu vuonna 1970 yhdistämällä Vaaženin, Jurjevštšinan, Laptevštšinan, Novyi posjolokin, Terehovon ja Ustjen kylät. Nykyinen kunta on perustettu vuonna 2004.
Libanon Eurovision laulukilpailussa
Lähteet
Partecipazioni mancate all'Eurovision Song Contest Mislukte pogingen om deel te nemen aan het Eurovisiesongfestival
Vaaženi
Liikenne, talous ja palvelut
Vaaženin kautta kulkee Podporožjeen johtava asfalttitie sekä Podporožjen ja Karjalan tasavallan rajan välinen soratie. Taajamasta ja kylistä on linja-autoyhteydet Podporožjeen. Kunnan läpi kulkee myös Muurmannin rata. Lähin rautatieasema on viiden kilometrin päässä sijaitseva Svir.
Kunnan pääelinkeino on metsäteollisuus. Vaaženin taajamassa toimii Metsä Fibren Metsä Svirin saha, jonka tuotanto keskeytettiin toistaiseksi keväällä 2022. Kunnan alueella sijaitsee myös Vaaženin sora- ja sepelitehdas. Maatalousyritys Podporožskoje harjoittaa karjanhoitoa.
Keskustaajaman palveluihin kuuluvat kaksi lastentarhaa, keskikoulu, lasten musiikkikoulu, kulttuuritalo, kirjasto, urheilukenttä, pieni poliklinikka, vanhainkoti, joukko kauppoja ja kahvila. Joitakin palveluita on myös eräissä kylissä.
Matkailu ja nähtävyydet
Kunnan läpi kulkee Podporožjen piirin matkailureitti, jonka tärkeimpiä kohteita ovat historialliset puukirkot ja tsasounat. Suurimmat nähtävyydet ovat vuonna 1690 rakennettu Kristuksen ylösnousemuksen kirkko Kurpovossa, Pyhän Nikolaoksen kirkko Soginitsyssa (1696) ja 1700-luvulta peräisin oleva Pietarin ja Paavalin tsasouna Zaozerjessa. Kylät tarjoavat mahdollisuuksia myös maaseutumatkailuun. Kunnassa ei ole matkailupalveluja.
Espanjan Grand Prix 1970
Espanjan Grand Prix 1970 oli Formula 1 -sarjan osakilpailu, joka ajettiin 19. huhtikuuta 1970 Jaraman radalla. Kilpailun voitti Jackie Stewart, jolle voitto oli kauden ensimmäinen.
Petteri Mikkonen
Petteri Mikkonen (s. 28. kesäkuuta 1985 ) on suomalainen tubettaja, joka tekee lähinnä tietovideoita. Ensimmäisen videonsa Mikkonen latasi Youtubeen vuonna 2016. Tammikuussa 2023 Petteri Mikkosen YouTube-kanavalla on yli 156 000 tilaajaa ja yli 44 miljoonaa katselukertaa. TikTokissa hänellä on yli 110 000 seuraajaa. Hän toimii Suomen videovaikuttajat ry:n hallituksen puheenjohtajana.
Mikkonen on koulutukseltaan filosofian maisteri ja opettaja, jonka pääaineena oli kemia. Hän on yläkoulun fysiikan ja kemian oppikirjailija.
Tubettamisen lisäksi Petteri Mikkonen tunnetaan myös suomenmestaruustason uimarina. Vuoden 2003 SM-kilpailussa hän sijoittui 200 metrin perhosuinnissa neljännelle sijalle. Hän edusti kilpailussa TaNMKY:a.
Sanakirja suomi–karjala
Sanakirja suomi–karjala on vuonna 2008 ilmestynyt sanakirja, jossa on noin 20 000 nykysuomen keskeistä sanaa ja niiden karjalankielinen vastine. Kirjassa on myös ajankohtaista erityissanastoa ja slangi-ilmauksia. Kirjan ovat toimittaneet kaksi karjalan kielen tutkijaa, dosentti Ljudmila Markianova Petroskoista ja filosofian tohtori Raija Pyöli Lahdesta.
Arkkipiispa Leo on lausunut sanakirjasta seuraavaa:
Bendideia
Bendideia oli antiikin Ateenassa vietetty juhla, joka oli omistettu Bendikselle. Sitä vietettiin Thargelion-kuun 19. päivä eli nykyisen touko-kesäkuun aikoihin.
Bendis oli Traakiasta tuotettu jumaluus, jonka kultin keskus Attikassa oli Pireuksessa. Ateenalaiset yhdistivät jumalattaren Artemiihin. Jumalattaria pidettiin kuitenkin erillisinä, sillä Bendiksellä oli Pireuksessa erillinen temppeli eli Bendideion, joka sijaitsi lähellä Artemis Munikhian temppeliä. Kultti tuotiin Attikaan Sokrateen aikana noin vuonna 429 eaa., sillä Platon sanoo Valtion alussa juhlaa vietetyn tuolloin ensimmäisen kerran.
Bendideia muistutti luonteeltaan Dionysoksen kunniaksi vietettyjä juhlia. Siihen kuului muun muassa Pireukseen asettuneiden traakialaisten järjestämä kulkue sekä toinen kulkue, jonka järjestivät pireuslaiset itse. Illalla järjestettiin soihtukilpailu ratsain.
Tromssan tuomiokirkko
Tromssan tuomiokirkko on kirkkorakennus norjalaisessa Tromssan kaupungissa. Se on Nord-Hålogalandin hiippakunnan pääkirkko. Vuonna 1861 valmistunut kirkko edustaa uusgoottilaista arkkitehtuuria, ja sen suunnittelusta on vastannut norjalainen arkkitehti Christian H. Grosch. Se on ainoa puusta rakennettu tuomiokirkko Norjassa.
Hankasalmen saha
thumb|right|250px|Saha 1920-luvulla Hankasalmen saha on Hankasalmella sijaitseva Versowoodin omistama mänty- ja kuusisaha. Vuonna 1916 perustettu saha toimii Hankasalmen rautatieaseman läheisyydessä. Sahalla käytettävästä puusta on 90 % mäntyä ja 10 % kuusta. Sahan pääkone on pelkkahakkuri-pyörösahalinja. Tuotantokapasiteetti on 300 000 kuutiometriä vuodessa, josta vientiin menee 80 %. Saha työllistää 70 henkeä, ja se on Hankasalmen suurin teollinen työllistäjä.
Sahan perusti 1900-luvun alussa sahateollisuusmies Vilho Pietiläinen. Vuoden 1916 tilaston mukaan sahalla oli yksi kehyssaha. Rautatie mahdollisti tuotteiden kuljettamisen kylän ulkopuolelle ja tuotanto kasvoi noin 500 standartin tasolle vuodessa. Höyläämön valmistuminen monipuolisti tuotevalikoimaa vuonna 1923. Saha sijaitsi Kuuhankaveden rannalla, joten puun uitto sahalle oli mahdollista. Vuonna 1946 yritys siirtyi Valtionrautateiden omistukseen ja edelleen 1962 toiselle valtionyhtiölle eli Vapolle. Vuonna 2013 sahan osti Kopran suvun omistama Versowood.
Kommunar
Kommunar on kaupunki Leningradin alueen Hatsinan piirissä Venäjällä. Se sijaitsee Inkereenjoen varrella 35 kilometriä Pietarista etelään. Kaupungin pinta-ala on 12,7 neliökilometriä ja asukkaita on 20 265 henkeä (vuonna 2010).
Asutuskeskus on syntynyt 1840-luvulla. Aluksi sen nimenä oli Grafskaja Slavjanka, myöhemmin Tsarskaja Slavjanka. Ennen vallankumousta se tunnettiin Rogersin ja Pfeifferin tehtaan työlaisasutuksena. Vuonna 1953 Kommunar sai kaupunkimaisen taajaman statuksen ja vuonna 1993 siitä tuli kaupunki.
Kaupungin talouden perustan muodostaa sellu- ja paperiteollisuus. Siellä toimivat Ilim Pulp -konserniin kuuluva kartonkitehdas, Kommunarin paperitehdas, aaltopahvitehdas Komsomolets sekä muita pakkausmateriaaleja valmistavia tuotantolaitoksia.
Suuri osa Kommunarin asukkaista käy päivittäin töissä Pietarissa. Kaupungin alueella sijaitsee Pietari–Vitebsk-radan Antropšinon asema.
Leningradin alueen Jaaman piirin Opoljan kunnassa sijaitsee Malin kylä, jonka venäjänkielinen nimi on myös Kommunar.
Moshing
thumb|Espanjalaisen black metal -yhtyeen basisti moshaa. thumb|Moshpit Moshing ( < = ’murskaaminen’, ’musertaminen’) on aggressiivinen yksinkertainen tanssityyli, jota harrastetaan yleensä punk- ja metallimusiikkikonserteissa. Tanssijat hyppivät ympäriinsä, tönivät toisiaan ja heiluttavat hiuksiaan musiikin tahtiin. Englannin kielessä tyylistä käytetään myös termiä hardcore dancing; suomenkielistä yleistermiä ei ole, ja suora suomalaistus moshaus viittaa pään rajuun heilutukseen, joka on englanniksi headbanging.
Mosh pit
Metalliyhtyeiden esityksissä lavan eteen ryhmittyneen yleisön keskelle syntyy usein mosh pitejä (myös mosh-pit tai moshpit), joita kutsutaan puhekielessä myös lyhyesti vain piteiksi. Pitti on yleensä pyöreähkö tila, jossa tanssijat törmäilevät ja hyppivät toisiaan päin, sekä välillä pitävät taukoa pitin reunoilla ja antavat toisille vauhtia tönimällä heitä pitin reunoilta sisäänpäin.
Piteistä on olemassa myös erilaisia variaatioita, kuten circle pit, jossa tanssijat lähtevät juoksemaan ympyrää jättäen keskelle tyhjän tilan. Sick Of It All -yhtye on uransa alkuaikoina lanseeranut wall of deathin (”kuoleman seinä”), jossa yleisö jakautuu kahtia ja kappaleen alkaessa kaikki juoksevat toisiaan päin. Myös esimerkiksi Lamb of God -yhtyeen tiedetään yllyttäneen yleisöään tekemään wall of deathejä. Myös useiden vanhempien thrash metal -yhtyeiden, muiden muassa Slayerin keikoilla, wall of deathit ovat nykyään yleisiä.
Vaikka mosh pitit näyttävät vaarallisilta ja muistuttavat lähinnä joukkotappeluita, kyse ei ole toisten vahingoittamisesta. Mosh pitissä muut tanssijat nostavat kaatuneet yleensä heti takaisin ylös. Hallitsemattomaan riehumiseen liittyy kuitenkin lukuisia vaaroja ja mustelmat ovat tavallisia. Vaarallisimpia pittejä esiintyy hardcore punk-keikoilla. Musiikin tempo vaikuttaa suoraan pitissä tapahtuvan liikehdinnän aggressiivisuuteen.
Liikkeet
Keikoilla ja piteissä voi harrastaa monia eri moshing-tyylejä. Tunnetuin liike on moshaus eli pään ja hiusten raju rytmikäs heilutus yleensä musiikin tahdissa. British Medical Journal -lehdessä julkaistun tutkimuksen mukaan moshaus voi aiheuttaa vammoja aivoihin, jos päätä heilutetaan yli 75 asteen kulmassa tyypillisessä moshaustemmossa. Nopeampi tempo ja laajempi liikerata voivat aiheuttaa niskavamman.
Piteissä voi toteuttaa erilaisia liikkeitä, kuten "kolikoiden noukkimista", jossa taotaan nyrkeillä maata. Hurjapäisempi liike on "windmill", jossa käsiä pyöritetään tuulimyllyn lailla.
Seinä on moshing-tyyli, jossa yleisö jakautuu kahteen osaan ja juoksee toisiaan päin. Tanssijat odottavat kappaleen kovaa ja aggressiivista alkua, jolloin he lähtevät juoksemaan toisiaan kohti. Liikkeellelähtö voi tapahtua myös laulajan antamasta merkistä. Törmäyksen jälkeen seinä muuttuu tavalliseksi moshpitiksi. Seinä on yleisin metalliyhtyeiden keikoilla. Erityisesti Lamb of God on tunnettu seinistä. Wall of death voi olla hyvinkin vaarallinen, mutta suuremmilta ongelmilta vältytään, kun kaikki kaatuneet autetaan pikimmiten jaloilleen.
Moshingiin liittyy varsin monessa paikassa kielletty crowd surfing, jossa tiiviisti seisova yleisö kuljettaa pystyyn nostettujen käsiensä varassa makaavaa henkilöä ympäri aluetta. Crowd surfing on yleisesti harrastettua suurimmassa osassa eurooppalaisia metallifestivaaleja, vaikka se esimerkiksi Roskildessa ja Suomen festareilla on tiukasti kiellettyä.
Pienemmillä keikoilla harrastetaan stage divingiä eli "daivausta". Tuolloin yleisöä nousee lavalle ja hyppää takaisin väkijoukkoon. Usein matka jatkuu hypyn jälkeen "crowd surfaten" yleisön käsivarsilla.
Hardcore punk-yhtye Sick Of It All on tehnyt kappaleeseen Step Down musiikkivideon, jossa esitellään moshing-liikkeitä.
Jussi Heikelä
Jussi Heikelä (s. 16. lokakuuta 1976 Turku) on suomalainen radio- ja televisiojuontaja.
Ura
Heikelä jätti lukion kesken ja alkoi työskennellä assistenttina elokuvatuotannoissa. Hänen ensimmäinen tv-työnsä oli TV2:lla vuonna 1995 esitetyssä Rapmanissa, jonka pääosassa esiintyi Kai Lehtinen. Vuosina 2000–2001 hän toimi Jyrki-ohjelman juontajana, vuosina 2001–2003 hän kirjoitti freelance-toimittajana Ilta-Sanomiin, Aamulehteen ja Katso-lehteen. Uransa radiossa hän aloitti kesällä 2002 Kiss FM:llä juontamalla listaohjelmaa.